تورکیه-‌نین خاریجی ایشلر ناظیری مولود چاووش اوغلو ایله روسیا خاریجی ایشلر ناظیری سرگئی لاوروو آراسیندا تلفون دانیشیغی اولدو.
دیپلوماتیک منبع‌لردن الده ائدیلن معلوماتا گؤره، چاووش اوغلو روسیادا باش وئرن طیاره قضاسی ایله باغلی لاورووا باش ساغلیغی وئریب.
خاطیرلاداق کی، بازار گونو روسیانین پایتاختی مسکوادا هاوا لیمانینا قضا ائنیشی ائدرکن آلوو‌لانان یولجو طیاره‌سی‌نین گؤیرته‌سینده اولان یولجولاردان 41-ی هلاک اولوب.
تلفون گؤروشونده سوریه مسئله‌سی ده موذاکیره اولونوب.
